
Sollemni  post  lustra  decem  ritu  sacrum  ad  aras 
Instaurat , magno  dignus  honore , Pius  : 

Hanc  lucenti  juvenes  votis  cupiere  senesque, 

Hanc  donis  simul  et  cannine  concelebrant. 
Ecquis  adest,  sincera  hodie  cui  gaudia  non  sint  ? 

Ecquis  adest,  cui  non  spes  hodie  vigeat? 

Sive  illuni  teneat,  rerum  pulcherrima,  Roma, 
Sive  illum  nostrae  pars  alia  Italiae  ; 

Sive  liabitet,  qua  sol  immensa  lampade  terras 
Illustrat;  namque  est  undique  laetitia  ; 


Qualis,  vere  novo,  Zephyri  spirantibus  auris, 

Frondet  ubique  arbor,  campus  ubique  viret. 
Quandoquidem  columen  Pius  Orbis  et  Urbis  habetur, 
Quo  siile  mortalcs  quae  mala  non  tremerent? 

Quo  sine  vitam  agerent  miseram  prope  more  ferarum 
Nulla  foret  virtus  nullaque  Relligio; 

Vis  prò  justitia,  bellum  prò  pace  valeret, 

Acri  dulcis  amor  cederet  invidiae  ; 

Ac,  voluti  rupes  vcntis  immota  resistit, 

Undas  contemnit  litus  et  aequoreas, 

Urbs,  custode  Pio,  non  sentit  damna  senectae, 
Hostibus  a saevis  et  bene  tuta  manet; 

Et  nunc  tuta  magis,  dum  votis  fervidus  implet 
Caelum , ac  sollicitas  duplicat  ille  preces  ; 
Quandoquidem  precibus  res  ulla  potentior  haud  est, 
Quae  sane  casto  pectore  proveniunt. 

Frustra  divitiae  jactantur  et  arma  ; vocatus 
Perdit  divitias  frangit  et  arma  Deus, 

Quem  Pius  in  terris  Trinimi  veneratur  et  Unum, 
Cujus  et  in  terris  fungitur  ille  vice. 

Ergo,  ut  pastor  oves  docet  et  bona  pabula  adire, 
Atque  malas  herbas  atque  lupos  fugere, 

Sic  docet  ille  homines  et  castani  degere  vitam, 

Et  Trinimi  atque  Unum  lite  Deum  colere, 


Et  vitia  evitare;  latronum  ut  l'urta  viator 
Providus,  ac  vitat  nauta  pericla  maris. 

Heu  demens  illuni  quisquis  fastidit  et  odit, 

Ridet  et  illius  sancta  raagisteria  ! 

Hunc  procul  hinc  hodie  rapiant  auraeque  pedesque, 
Communem  turbet  ne  male  laetitiam; 

Aut  potius  precibus  lacrymisque  et  supplice  dextra 
Ipse  suae  imploret  stultitiae  veniam, 

Plaudat  et  ipse  edam,  dum  sacrum  instaurat  ad  aras 
Iam  post  lustra  decem,  dignus  honore  Pius, 

Qui  puram  asseruit  labis  te  ab  origine  prima, 

0 bona  Divinae  Virgo  parens  Sobolis, 

Atque,  Petri  servat  qua  maxima  Roma  sepulcrum, 
Nunc  properat  magnum  cogere  Concilium, 

Quod  totum  justis  componat  legilms  Orbem, 

Pacis  et  optatae  munera  cara  ferat. 

